

**Referat fra møte i SU og SMU**

**for Lynghaug skole torsdag 27. april 2023**

Til stede: Marte Bell (Olweus-instruktør)

Trym Roth (lærerrepresentant)

Reidun Lønning (representant for andre ansatte)

Ragnhild Olsen, (foreldrerepresentant og leder FAU)

Therese Røst (foreldrerepresentant og nestleder FAU)

Alexander Berge (elevrepresentant)

Ivar Eiken (sekretær)

Ikke til stede: Jørgen Kjelstrup Solberg (politisk representant, Høyre)

Markus Mjelde Jensen (elevrepresentant)

**Status Olweus-arbeidet**

Marte redegjorde for hvordan Olweus-programmet kommer til uttrykk på ulike områder og nivåer i skolehverdagen.

Gode tilbakemeldinger fra elevrepresentantene på at det er mange aktiviteter og tilbud i storefri for alle trinn, og at inspeksjonsordningen vår fungerer godt.

**Oppsummering fra fellesarrangement FAU / elevråd / skole**

Enighet om at Helsesista var stor suksess og at vi som skole bør fortsette å satse på dette årlige arrangementet.

**Oppsummering fra Kvalitetsoppfølgingsmøtet**

Særdeles positivt at elevrådet melder om lite mobbing, stor trivsel, gode effekter av dysleksisatsingen vår og mange gode aktiviteter i friminuttene.

Elevrådet etterspør mer elevmedvirkning. Da passer det fint at vi skal satse på elevmedvirkning de neste to årene.

**Kommunikasjonsløsning**

Utfordrende for FAU å få tilgang på kontaktinformasjon til foresatte når skolen ikke kan levere ut denne informasjonen uten samtykke.

Skolen har forsøkt å få samtykke fra foresatte, men det har vist seg svært vanskelig å få foresatte til å logge seg på Vigilo for å gi samtykke.

Skolen ser på muligheter for andre og bedre løsninger for neste skoleår.

**Mobilbruk på skolen**

Enighet om at skolens planer for låsbare mobilhotell er et godt tiltak.

Referent: Ivar Eiken